laion/Wikipedia-Exotic huggingface dataset:
אדוארד צ'ילופיה

אדוארד צ'ילופיה ג'וניור (באנגלית: Edward Chilufya Jr.; נולד ב-17 בספטמבר 1999 בקסאמה שבזמביה) הוא כדורגלן זמבי המשחק בעמדת קשר הכנף בקבוצת מיטיולן מליגת העל הדנית ובנבחרת זמביה. צ'ילופיה גדל באקדמיית אמפנדה ובמחלקת הנוער של יורגודן. הוא ערך 62 הופעות ליגה במדי הקבוצה הבוגרת של יורגודן במסגרת ליגת העל השוודית, בהן הבקיע 11 שערים. ב-30 בינואר 2022 חתם צ'ילופיה במיטיולן מליגת העל הדנית. ב-9 באוקטובר 2020 ערך צ'ילופיה את הופעת הבכורה שלו בנבחרת זמביה, בהפסד 2-1 לנבחרת קניה במשחק ידידות. נכלל בסגל נבחרת זמביה לטורניר גביע אפריקה לאומות 2023. יורגודן אליפות שוודיה (1): 2019 הגביע השוודי (1): 2017/2018 מיטיולן הגביע הדני (1): 2021/2022 מדיה וקבצים בנושא אדוארד צ'ילופיה בוויקישיתוף אדוארד צ'ילופיה, באתר Transfermarkt אדוארד צ'ילופיה, באתר Soccerway אדוארד צ'ילופיה, באתר WorldFootball.net אדוארד צ'ילופיה, באתר National Football Teams אדוארד צ'ילופיה, באתר FootballDatabase.eu אדוארד צ'ילופיה, באתר ESPN FC Midtjylland køber Edward Chilufya באתר הרשמי של מיטיולן, 30 בינואר 2022 (בדנית) Here’s the final Zambia squad for the #AFCON2023! באתר הרשמי של התאחדות הכדורגל הזמבית, 30 בדצמבר 2023 (באנגלית)
ארנאו מרטינס

ארנאו מרטינס לופס (בספרדית: Arnau Martínez López; נולד ב-25 באפריל 2003 בפרמיה דה דאלט שבספרד) הוא כדורגלן ספרדי המשחק בעמדת המגן הימני בקבוצת ז'ירונה מלה ליגה. מרטינס גדל במחלקות הנוער של פרמיה דאלט, ברצלונה, ל'הוספיטלט וז'ירונה. בשנת 2020 החל לשחק בקבוצה הבוגרת של ז'ירונה במסגרת הליגה הספרדית השנייה. בתום עונת 2021/2022 העפיל מרטינס עם קבוצתו ללה ליגה. ב-14 באוגוסט 2022 ערך מרטינס את הופעת הבכורה שלו בלה ליגה, בהפסד 1-0 לוולנסיה במסגרת המחזור הראשון לעונת 2022/2023. ב-18 בספטמבר הבקיע את שער הבכורה שלו בליגה, בהפסד 2-1 לריאל בטיס במסגרת המחזור השישי. ארנאו מרטינס, באתר Transfermarkt ארנאו מרטינס, באתר Soccerway ארנאו מרטינס, באתר BDFutbol ארנאו מרטינס, באתר FootballDatabase.eu
רדון ג'יג'ה

רדון ג'יג'ה (באלבנית: Redon Xhixha; נולד ב-14 ביולי 1998 בלאץ' שבאלבניה) הוא כדורגלן אלבני המשחק בעמדת קשר הכנף בקבוצת קרבאך מליגת העל האזרית ובנבחרת אלבניה. ג'יג'ה החל את הקריירה המקצוענית שלו בלאצ'י מליגת העל האלבנית. הוא ערך 129 הופעות ליגה במדי המועדון, בהן הבקיע 26 שערים. ב-15 ביולי 2021 חתם ג'יג'ה על חוזה לשלוש עונות בקיי אף טירנה מליגת העל האלבנית. בעונתו הראשונה במועדון ערך 29 הופעות ליגה, בהן הבקיע 14 שערים. ב-24 בינואר 2023 חתם בקרבאך מליגת העל האזרית. ב-26 באוקטובר 2022 ערך ג'יג'ה את הופעת הבכורה שלו בנבחרת אלבניה, בתיקו 1-1 נגד נבחרת ערב הסעודית במשחק ידידות. קיי אף טירנה אליפות אלבניה (1): 2021/2022 רדון ג'יג'ה, באתר Transfermarkt רדון ג'יג'ה, באתר Soccerway רדון ג'יג'ה, באתר WorldFootball.net רדון ג'יג'ה, באתר FootballDatabase.eu Tirana prezanton Redon Xhixhën, sulmuesi 22-vjeçar firmos për 3 vite me bardheblutë באתר Panorama, ‏ 15 ביולי 2021 (באלבנית)
מוסא קורבנלי

מוסא קורבנלי (באזרית: Musa Qurbanlı; נולד ב-13 באפריל 2002 בבאקו שבאזרבייג'ן) הוא כדורגלן אזרי המשחק בעמדת החלוץ בקבוצת קרבאך מליגת העל האזרית ובנבחרת אזרבייג'ן. קורבנלי גדל במחלקות הנוער של נפטצ'י באקו וקרבאך. בשנת 2019 החל לשחק בקבוצה הבוגרת של קרבאך במסגרת ליגת העל האזרית. ב-3 בינואר 2021 הושאל קורבנלי לזירה מליגת העל האזרית. הוא ערך תשע הופעות ליגה במהלך תקופת ההשאלה, בהן הבקיע שער אחד. ב-11 בנובמבר 2020 ערך קורבנלי את הופעת הבכורה שלו בנבחרת אזרבייג'ן, בתיקו 0-0 נגד נבחרת סלובניה במשחק ידידות. קרבאך ליגת העל האזרית: 2019/20, 2021/22, 2022/23 הגביע האזרי: 2021/22 מדיה וקבצים בנושא מוסא קורבנלי בוויקישיתוף מוסא קורבנלי, באתר Transfermarkt מוסא קורבנלי, באתר Fussballdaten.de (בגרמנית) מוסא קורבנלי, באתר Soccerway מוסא קורבנלי, באתר WorldFootball.net מוסא קורבנלי, באתר National Football Teams מוסא קורבנלי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוסא קורבנלי".
טליה ברטפלד

טליה ברטפלד-דיסקין (נולדה ב-27 בדצמבר 2000) היא שחקנית, קומיקאית, יוצרת תוכן ופעילה להט"בית ישראלית. ברטפלד נולדה בחולון ולמדה בבית הספר החקלאי "מקוה ישראל". בנעוריה למדה תיאטרון במכינת הנוער של ניסן נתיב. בין השנים 2020–2022 שירתה בתיאטרון צה"ל כחלק ממדור הפקות, שם העלתה מופע סטנדאפ משלה. ברטפלד נבחרה להבטחת השנה של פנאי פלוס לשנת 2022. בין השנים 2022–2024 הופיעה ברטפלד עם מופע הסטנדאפ שכתבה "ילדה רעה של טיקטוק". החל מיוני 2024 מופיעה עם הופעת הסטנדאפ החדשה שכתבה במהלך אשפוזה ״האלופה״. 2020–הווה – משתתפת בכל העונות בסדרה "לבד בבית" המשודרת ב"כאן חינוכית", בתפקיד ירדי 2021–הווה – מגישה וכותבת פינות בתוכנית "מהצד השני" עם גיא זוהר בתאגיד כאן 2022–הווה – מגישה פינות בתוכנית הערב עם שי שטרן בתאגיד כאן 2022 – גילמה את נאווה קופמן הצעירה בסדרה "מי שמע על חווה ונאווה" של yes 2022 – גילמה את ליבנת בעונה השנייה של הסדרה "המפקדת" 2022 – גילמה את גיטי בסדרה "חאנשי" 2023 – גילמה את הילי גואטה בסדרה "תלאתה". 2024 – משתתפת בתוכנית הסטנדאפ והמערכונים "מועדון הסטנד-אפ" בכאן 11 2024– גילמה את יפעת בעונה השישית של הסדרה ״רוני ותום״ בערוץ ניקולודיאון 2021 – הצטלמה לסרט עולה לראש של ערוץ הכיבוד. 2022 – גילמה את אליענה בסרטה של מאיה קניג חלב. 2022 – הצטלמה בתפקיד ראשי לסרט "האחד והיחיד שלי" של הבמאי דויד טאובר שם היא מגלמת את שירה. ברטפלד ידועה כיוצרת תוכן וקומיקאית ברשת הטיקטוק. 2021 – השתתפה בתוכנית הרשת "זה קצר", סדרת סרטוני רשת של ארז עובד לקידום "פסטיבל קצר" של צוותא. 2022 – יצרה והשתתפה בסדרת סרטוני הרשת "העשירייה של כאן ג'" לכבוד מצעד המוזיקה השנתי. ברטפלד מתגוררת בתל אביב עם שרון, זוגתה מאז 2022. בינואר 2024 השתיים התארסו, וב-6 ביוני התחתנו. ברטפלד הייתה בעבר בזוגיות עם הזמרת והשחקנית, ליהי טולדנו, שגם כתבה עליה שיר. ב-2023 חשפה ברטפלד כי היא מתמודדת עם בולימיה למעלה מעשור ובחרה להתאשפז באשפוז יום כדי להתמודד עם המחלה. טליה ברטפלד, ברשת החברתית אינסטגרם טליה ברטפלד, ברשת החברתית טיקטוק טליה ברטפלד, ברשת החברתית LinkedIn טליה ברטפלד, סרטונים בערוץ היוטיוב טליה ברטפלד, במיזם "אישים" לתיעוד היצירה הישראלית טליה ברטפלד, במסד הנתונים הקולנועיים IMDb (באנגלית) רתם איזק, טליה ברטפלד: "חיפשתי ייצוגים במדיה של לסביות ולא מצאתי מישהי להזדהות איתה, כולן היו כוסיות", באתר ynet, 14 באוקטובר 2022 זוהר אורבך, ‏אני יודעת שאני עמוק בתוך משבר כשאני לא מצליחה לצחוק עליו, באתר ‏מאקו‏, 26 במאי 2022 מועדון כתב #31 - מרים, סרטון בערוץ "מועדון כתב", באתר יוטיוב (אורך: 07:23) 🏳️‍🌈 טליה✨ מתנדבת באיגי, סרטון בערוץ "IGY Israel", באתר יוטיוב (אורך: 02:42) איתמר קציר, טליה ברטפלד: "לא הבנתי איך אני אמורה להמשיך להופיע אחרי שעינבר נרצחה בנובה", באתר הארץ, 18 באפריל 2024 בר זגה ויוני פרוים, "אני אמנם מכוערת אבל לפחות אני מצחיקה": ההבטחות של עולם הבידור, במדור "פנאי פלוס" באתר ynet‏, 22 בספטמבר 2022 ״חייבת מניקור דחוף״: הקומיקאית טליה בטרפלד התארסה וזו הייתה התגובה של האמא | TMI, באתר https://tmi.maariv.co.il, ‏2024-01-13 אחרי הפרידה מהאקסית, ליהי טולדנו מדברת על שברון הלב: "לא מצליחה לעכל" | TMI, באתר https://tmi.maariv.co.il, ‏2023-08-25 בר זגה, טליה ברטפלד: "עשיתי את הדבר שהכי הפחיד אותי בעולם, אני באשפוז יום", במדור "פנאי פלוס" באתר ynet‏, 18 ביולי 2023
אשפטאדה

אשפטאדה (בפורטוגזית: Espetada) הוא מאכל ושם של טכניקת בישול אוכל על שיפודים הנפוץ בפורטוגל ובקרב מדינות הדוברות פורטוגזית. המאכל מורכב מבשר בקר, חזיר, עוף או דגים, פלפל חריף, בצל וצ'וריסו שאותם שמים על שיפוד וצולים גחלים או שבבי עץ. המאכל מוגש בליווי אורז לבן, תפוחי אדמה וסלט ולעיתים גם בולו דו קאקו או פולנטה על מנת לספוג את מיצי הבשר. צליה במנגל צליה עם עץ אשפטאדה בליווי לחם צליה על גחלים המאכל במסעדה חיתוך הבשר במטבח מדיה וקבצים בנושא אשפטאדה בוויקישיתוף מתכון להכנת אשפטאדה, באתר Tasteatlas Espetada Madeirense Regional, Espetada Madeirense Regional madeira island of tunnels: Espetada madeira beef cooked on a bayleaf stick, web.archive.org, ‏2012-03-26 Portuguese Espetada (Beef Skewers) Recipe | Travel Food Atlas, ‏2022-03-15 (באנגלית אמריקאית) Author Sarah-Curious Cuisiniere, Espetada (Portuguese Beef Skewers), Curious Cuisiniere, ‏2015-08-04 (באנגלית אמריקאית)
פסטל דה טנטוגל

פסטל דה טנטוגל (בפורטוגזית: Pastel de Tentúgal) הוא מאפה ממולא ומתוק הנפוץ בפורטוגל ובקרב מדינות הדוברות פורטוגזית. המאפה מורכב מבצק העשוי מקמח ומים וממולא בחלמון ביצה וסירופ סוכר שאותם מערבבים יחד ולאחר מכן אופים או מטגנים. למאפה צורת אצבע ישרה, ירח או חצי ירח. המאפה מוזכר לראשונה במאה ה-16 לאחר שנוצר במנזר נוסה סניורה דה נאטיבידאדה (Nossa Senhora da Natividade) על ידי אחריות מהמסדר הכרמליתי שחיו שם. בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות. בעקבות הביקוש הרב, החל המנזר להעסיק נשים מהיישוב על מנת שיעזרו בהכנת המאפים. בשנת 1898, נסגר המנזר אך מתכוניו נשמרו ביידי משפחות הפועלות שעבדו במנזר. מדיה וקבצים בנושא פסטל דה טנטוגל בוויקישיתוף מתכון פסטל דה טנטוגל, באתר Leitesculinaria Daniel Fernandes, Produtos Tradicionais Portugueses, Produtos Tradicionais Portugueses (בפורטוגזית) Brazilian Pastel - 3 Fillings, Olivia's Cuisine, ‏13 ביולי 2018 (באנגלית) Pastel de Tentúgal | Traditional Sweet Pastry From Tentúgal | TasteAtlas, www.tasteatlas.com Joaquim Pinheiro, Carmen Soares, Patrimónios Alimentares de Aquém e Além-Mar, Imprensa da Universidade de Coimbra / Coimbra University Press, 2016-08-30, ISBN 978-989-26-1190-7. (בפורטוגזית)
בית הכנסת אטדגי

בית הכנסת אטדגי הוא בית כנסת ברובע המדינה שקזבלנקה, מרוקו. הוא נחנך מחדש על ידי מוחמד השישי, מלך מרוקו ב-20 בדצמבר 2016, לאחר עבודת שיפוץ ושחזור. מענק ממשלתי של כ-844,000 דולר מימן את השחזורים. במהלך עבודות השיפוץ שוקם גם גן בית הכנסת. לצדו שוכן מוזיאון המוקדש למלאח, או הרובע היהודי, של קזבלנקה. בית הכנסת היה אחד האתרים היהודיים החשובים בעיר, ליד בית כנסת נוסף שנקרא בית הכנסת של אנשי אסואירה. בית הכנסת אטדגי נהרס בהפצצת בעלות הברית במהלך הקרב הימי בקזבלנקה בנובמבר 1942. השיקום החל בשנת 2011, יותר מחצי מאה לאחר שנהרס. "Morocco's king attends rededication of Casablanca synagogue and Jewish museum". Jewish Telegraphic Agency. 20 בדצמבר 2016. נבדק ב-21 בדצמבר 2016. {{cite news}}: (עזרה) יהל פרג', מוחמד השישי מלך מרוקו, השתתף בטקס לכבוד שיפוץ בית כנסת בקזבלנקה, באתר דבר העובדים בארץ ישראל, ‏21 בדצמבר 2016 JTA. "Moroccan king attends rededication of Casablanca Jewish sites". www.timesofisrael.com (באנגלית). נבדק ב-2021-07-05. "Synagogue Ettedgui · Casablanca". 2018-06-27. אורכב מ-המקור ב-2018-06-27. נבדק ב-2020-05-18.
פסטל דה צ'וקלו

פסטל דה צ'וקלו (בפורטוגזית: Pastel de Choclo) הוא מאפה צ'יליאני העשוי מתירס או צ'וקלו ונפוץ במדינות דרום אמריקה. הקינוח מורכב מתירס מתוק או תירס פרואני הנקרא צ'וקלו, בשר בקר, עוף, צימוקים, זיתים, בצל וביצה קשה שאותם מערבבים, טוחנים ואופים עם חלב ושומן חזיר. נהוג להגיש את המאכל כארוחה עיקרית. מדיה וקבצים בנושא פסטל דה צ'וקלו בוויקישיתוף מתכון להכנת פסטל דה צ'וקלו, באתר Foodsdictionary פסטל דה צ'וקלו, באתר טעמים מקצה העולם, ‏5 ביוני 2017 פאסטל דה צ'וקלו | המתכון של סבתא של אסף מהמירוץ, באתר חדשות 13, 26 באוקטובר 2020 פסטל דה צ'וקלו, באתר foodpage - כל המתכונים במקום אחד, ‏12 בדצמבר 2018 Pastel de Choclo: Chilean Beef and Corn Casserole, The Spruce Eats (באנגלית)
טרנט (פירושונים)

האם התכוונתם ל... טרנט – השלישי באורכו בנהרות הממלכה המאוחדת. טרנט אלכסנדר-ארנולד – כדורגלן אנגלי גארי טרנט הבן – שחקן כדורסל אמריקאי נתן טרנט – זמר-יוצר אוסטרי טרנט סבן – מתאבק אנגלי טרנט סיינסבורי – כדורגלן אוסטרלי טרנט קלי – פוליטיקאי אמריקאי גארי טרנט האב – שחקן כדורסל אמריקאי לשעבר אלפונס טרנט – פסנתרן ג'אז אמריקאי ומנהיג להקת מחול טרנט לוט – פוליטיקאי וסופר אמריקאי טרנט גארט – שחקן ודוגמן אמריקאי גארי טרנט – שחקן כדורסל לשעבר אלכסנדר טרנט – דמות סופרמן
פסטל דה בקליאו

פסטל דה בקליאו (בפורטוגזית: Pastel de Bacalhau) הוא מאפה העשוי מדג בקלה הנפוץ בדרום פורטוגל. המאפה מורכב מדג בקלה, תפוחי אדמה, ביצים, פטרוזיליה, בצל ואגוז מוסקט שאותם מערבבים יחד, טוחנים ואופים או מטגנים בשמן עמוק. מלבד שמו המקורי, המאכל נקרא גם בוליניוס דה בקליאו (Bolinhos de Bacalhau). נהוג להגיש את המאפה כמתאבן או כארוחה עיקרית כשהוא בליווי אורז, סלט וזיתים. הכנת הפסטל פסטל עם גבינה פסטל דה בקליאו מטוגל פסטל בליווי רוטב פסטל דה בקליאו פסטלים במסעדה בפורטו מדיה וקבצים בנושא פסטל דה בקליאו בוויקישיתוף מתכון פסטל דה בקליאו, באתר Leitesculinaria Pasteis de Bacalhau, SaborIntenso (בפורטוגזית) Pastéis de Bacalhau, www.receitaslidl.pt (בפורטוגזית) Ana, Pastéis de Bacalhau com Queijo – Codfish Cakes with Cheese (באנגלית)
לונדון טאוורס

לונדון טאוורס (באנגלית: London Towers) הייתה קבוצת כדורסל מקצועית מלונדון, אנגליה, ששיחקה ברוב שנותיה בליגת העל הבריטית. המועדון זכה להצלחה בשנות ה-90 ובתחילת שנות ה-2000, השיג שלוש אליפויות בריטניה והתחרה באופן קבוע בתחרויות אירופיות כמו היורוליג והיורוקאפ. לאחר מספר שנים של דעיכה, קשיים כלכליים ובעיות אולם, הבעלים הוציא את הקבוצה מליגת העל ב-2006 והמועדון פורק ב-2009. הקבוצה, שבסיסה בלונדון, הוקמה בתור טאוור האמלטס (Tower Hamlets) ברובע באותו שם, ונכנסה ל-NBL, הליגה האנגלית הראשונה והשנייה בבריטניה, ב-1984. עד 1989 הם סיימו כל עונה במקום ה-11, מתוך אחת-עשרה הקבוצות בליגה, והיו אמורים לרדת ליגה. עם זאת, ליגת העל הבריטית סבלה אז ממשבר קבוצות ועמדה להצטמצם לשבע קבוצות בלבד. המועדון התקבל לליגה המקצועית הבכירה במדינה כנציג לונדון, ומותג מחדש כלונדון דוקלנדס (London Docklands) לקראת עונת 1989/90. ב-1991 שונה שמו של המועדון שונה ללונדון טאוורס, ובעונת 1992/93 הקבוצה כבר סיימה במקום השלישי. בשנת 1994 הטאוורס עברו לצפון לונדון למתחם הארנה של ומבלי. בוומבלי היו העונות הטובות ביותר שלהם, והטאוורס זכו באליפות הליגה וב-BBL טרופי. בעונת 1996/97 הטאוורס שיחקו לראשונה באירופה, כשהם מתחרים ביורוקאפ. לאחר שהעפילו משלב הבתים עם מאזן 4–6, הם הודחו מהתחרות בסיבוב הנוקאאוט הראשון כשהפסידו לאבטודור סראטוב הרוסית בהפרש של חמש נקודות בסיכום. בעונה שלאחר מכן הם גם לקחו חלק ביורוקאפ, אולם הפעם הם סיימו בתחתית הבית עם מאזן 1–9. הטאוורס המשיכו להיות אחת הקבוצות המובילות של ליגת הכדורסל הבריטית, והם זכו בתוארי הבית הדרומי וב-BBL טרופי. הטאוורס המשיכו להתחרות בקביעות בתחרויות אירופיות כמו גביע ספורטה, הליגה הצפון אירופית ואפילו ביורוליג היוקרתי במשך שתי עונות, באחת מהן אימן אותם המאמן (שלימים זכה באליפות ה-NBA) ניק נרס. למרות שעבדו על תוכניות לבנות אולם משלהם במשך מספר שנים, תוך חיבור עם הקהילה ועבודת הפיתוח שלהם, בשנת 2006 פרשה הקבוצה הראשונה של לונדון טאוורס מה-BBL, ל"הפסקה של שנה". הקבוצה השנייה של המועדון, לונדון טאוורס II, המשיכה לשחק בליגה השלישית במשך כמה עונות, לפני שגם היא התפרקה. מדיה וקבצים בנושא לונדון טאוורס בוויקישיתוף
ארץ פצועה

ארץ פצועה הוא סרט קולנוע ישראלי משנת 2015 בבימויו של ארז תדמור, עם רועי אסף, דביר בנדק ומשה אשכנזי בתפקידים הראשיים. התסריט נכתב על ידי ארז תדמור ומשה אפרתי בהשראת מקרה אמיתי בו אושפז מחבל מתאבד ביחד עם נפגעי הפיגוע שביצע. במרכז העלילה – פיגוע התאבדות שמתרחש בחיפה ובו מעורבים שני קציני משטרה ידידים שנקלעים לפתע למצבים קשים עקב הפיגוע. הם נסחפים בעל כרחם אל תוך סחרחורת מהירה של אירועים, אל לילה דחוס ואינטנסיבי, בו הם נאלצים לשמור על מחבל פצוע קשה המאושפז בבית החולים בעיר ומאוימים על ידי ההמון הזועם המבקש לעשות בו שפטים. רוב העלילה מתרחשת בבית חולים רמב"ם בחיפה אך הצילומים נערכו במרכז רפואי וולפסון בחולון. הסרט זכה בשלושה פרסי אופיר בטקס פרסי אופיר לשנת 2015: פרס אופיר לשחקן הראשי הטוב ביותר – רועי אסף פרס אופיר לבמאי הטוב ביותר – ארז תדמור פרס אופיר לאיפור הטוב ביותר – אורלי רונן, שירן כהן היימן כן היה הסרט מועמד לשמונה פרסי אופיר נוספים – סרט, שחקן משנה (דביר בנדק), תסריט (ארז תדמור ושלמה אפרתי), צילום (אסף סודרי), עריכה (עינת גלזר זרחין), מוזיקה (פרנק אילפמן), עיצוב אמנותי (יואל הרצברג), פסקול (רונן נגל ועמית שמן). ארז תדמור היה מועמד גם לפרס חג'אג' על סרט עלילתי בפסטיבל הקולנוע ירושלים. קובי עמר (רועי אסף) הוא קצין משטרה זוטר במשטרת חיפה. מפקדו הוא יהודה נוימן (דביר בנדק) ויחסי ידידות שוררים בין משפחותיהם. בנו של קובי, אביב (איתי שצ'ברק) נמצא בחוג ג'ודו עם בנו של נוימן. נוימן בונה לו וילה על הכרמל מכספי שיתוף פעולה עם עבריינים במסחר בסחורה גנובה. מפקד התחנה, צייגר (יואב בר-לב), מטיל על קובי להקליט את נוימן ולהפליל אותו והוא עושה זאת בחוסר רצון. מחבל ערבי צעיר (תאופיק ברהום) מאחד הכפרים עושה את דרכו לחיפה כשעל גבו תיק עם חומר נפץ. הוא רוצה לפגוש את חברתו אך מגורש במכות על ידי בן משפחתה (ג'מיל ח'ורי) ועושה את דרכו להתפוצץ בעיר התחתית. פעולת ההקלטה של קובי נפסקת כשנשמע פיצוץ מכיוון העיר התחתית. המחבל נפצע קשה בפיגוע ומובל לטיפול בבית החולים רמב"ם ביחד עם נפגעי הפיגוע. המנתח התורן הוא ד"ר סולימאן (הישאם סולימאן) והוא מתעקש לנתח תחילה את המחבל כי הוא הפצוע הקשה ביותר וזאת בהתנגדות הקהל ועמיתו המנתח (מיקי לאון). נוימן מטיל על קובי ושני שוטרים לשמור על המנתח והמחבל שמטופל על ידי האחות אורית (קרן ברגר). השוטרים הם עופר משיח (משה אשכנזי) ובושרי (יואב לוי). עופר הוא חמום מוח ובעל "פתיל קצר". בראש בני המשפחה הזועמים נמצא בני ששון (אייל רוזלס) שבנו נפצע בפיגוע ועדיין לא טופל בעוד שהמחבל מטופל. הוא מנסה להתפרץ לחדר הניתוח אך קובי ושוטריו משתלטים עליו. נוימן מקבל ידיעה שבנו אייל נהרג בפיגוע ולאחר שהוא מזהה את הגופה הוא נוטש את הזירה ומסתגר בביתו עם משפחתו. אשתו של קובי, תמר (שרון טל) מודיעה לו כי בנם אביב לא חזר הביתה, והוא מבלה את רוב הלילה בחיפושים נואשים אחרי בנו עד שהוא מוצא אותו מתבודד בחוף הים. ד"ר באדר (מכרם חורי), סגן מנהל בית החולים, מותקף ונפצע קשה בכניסה לרכבו על ידי תוקף שקורא לעברו קריאות גזעניות. התוקף נמלט אך עופר מחליט מיד שזה היה בני ששון ומתקיף אותו באקדח טייזר. לבסוף מגיע נוימן לחדרו של המחבל ומתכוון לחסל אותו. קובי מגיע בזמן ומשכנע את נוימן לעזוב את החדר. "ארץ פצועה", במסד הנתונים הקולנועיים IMDb (באנגלית) "ארץ פצועה", באתר ספר הקולנוע הישראלי "ארץ פצועה", באתר אידיבי "ארץ פצועה", במסד הנתונים הקולנועיים KinoPoisk (ברוסית) "ארץ פצועה", במיזם "אישים" לתיעוד היצירה הישראלית קדימון לארץ פצועה, באתר יוטיוב מאחורי הקלעים של ארץ פצועה, באתר יוטיוב כתבה של ציון נאנוס על ארץ פצועה בחדשות ערוץ 2, באתר יוטיוב
פאיו

פאיו (בפורטוגזית: Paio) הוא נקניק מעושן ומסורתי הנפוץ בפורטוגל ובקרב מדינות הדוברות פורטוגזית. הנקניק מורכב מחלציים של חזיר, שום, מלח ופלפל שאותם מערבבים יחד ומעשנים. נהוג להגיש את הנקניק כשהוא פרוס בליווי לחם או להשתמש בו כמרכיב למאכל הפייז'ואדה. Your Guide to Portuguese Sausages & Cured Meats, Taste Porto, ‏15 בדצמבר 2021 (באנגלית) Cláudia Marcos, Cláudia Viegas, André M. de Almeida, Maria Manuela Guerra, Portuguese traditional sausages: different types, nutritional composition, and novel trends, Journal of Ethnic Foods 3, 1 במרץ 2016, עמ' 51–60 doi: 10.1016/j.jef.2016.01.004 Linguiça calabresa, paio ou portuguesa: qual a diferença Alamy Limited, Paio and calabresa. Traditional Brazilian ingredient of Feijoada Stock Photo - Alamy, www.alamy.com (באנגלית) Learn How to Make the Perfect Feijoada: Authentic Recipe, www.tasteatlas.com
פסטל דה פייז'או

פסטל דה פייז'או (בפורטוגזית: Pastel de Feijão) הוא מאפה העשוי משעועית נייבי הנפוץ בדרום פורטוגל. המאפה מורכב מבצק העשוי מקמח ומים במילוי ריבת שעועית נייבי, סוכר, ביצים ושקדים. המאפה מוזכר לראשונה במאה ה-16 לאחר שנוצר במנזר בעיר טורש ודרש. בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות. מדיה וקבצים בנושא פסטל דה פייז'או בוויקישיתוף נוסעים לאכול: המטעמים ששווה להקיף בשבילם את העולם, באתר כלכליסט, 18 ביולי 2015 Daniel Fernandes, Produtos Tradicionais Portugueses, Produtos Tradicionais Portugueses (בפורטוגזית) Pastéis de feijão Pastel de feijão | Traditional Tart From Torres Vedras | TasteAtlas, www.tasteatlas.com
מוחמד אבו תריכה

מוחמד אבו תריכה (בערבית: محمد ابو تريكة; נולד ב-7 בנובמבר 1978 בגיזה, מצרים) הוא כדורגלן עבר מצרי ששיחק בעמדת הקשר בעיקר באל אהלי ונבחרת מצרים. אבו תריכה נחשב לאחד מגדולי הכדורגלנים המצרים בכל הזמנים ולאחד השחקנים הבולטים בכדורגל האפריקאי בעשור הראשון של המאה ה-21. אבו תריכה התפרסם כאשר במשחק מול נבחרת סעודיה במסגרת גביע אפריקה לאומות 2008 הבקיע גול, ומיד לאחר מכן הוריד את חולצת הנבחרת שלו וחשף חולצה עליה היה כתוב "מזדהה עם עזה", כאשר בתקופה זו רצועת עזה היה נתונה תחת מצור ישראלי. פעולה זו תרמה לפופולריות של אבו תריכה ברחוב העזתי בפרט ובעולם הערבי בכלל. ב-20 בדצמבר 2013 הודיע על פרישה ממשחק פעיל בגיל 35. מדיה וקבצים בנושא מוחמד אבו תריכה בוויקישיתוף מוחמד אבו תריכה, ברשת החברתית פייסבוק מוחמד אבו תריכה, ברשת החברתית אקס (טוויטר) מוחמד אבו תריכה, ברשת החברתית אינסטגרם מוחמד אבו תריכה, סרטונים בערוץ היוטיוב מוחמד אבו תריכה, באתר Transfermarkt מוחמד אבו תריכה, באתר Soccerway מוחמד אבו תריכה, באתר National Football Teams מוחמד אבו תריכה, באתר FootballDatabase.eu צבי בראל, מצרים מנסה לנתץ את אליל העם, באתר הארץ, 17 במאי 2015 ערך זה הוא קצרמר בנושא כדורגלנים ובנושא מצרים. אתם מוזמנים לתרום לוויקיפדיה ולהרחיב אותו.
הווריד האי-זוגי

הווריד האי-זוגי הוא וריד בבית החזה. הוא יורד בצד השמאל לעמוד השדרה החזי. הוא מחבר את הווריד הנבוב העליון והווריד הנבוב התחתון. הווריד האי-זוגי מעביר דם לא חמצן מהדפנות האחוריות של בית החזה ושל הבטן אל הווריד הנבוב העליון. על יד החוליות המותניות מחברים הוורידים המותניים והוורידים התת-צלעות, ליצור את הווריד האי-זוגי. הוא עולה על יד אבי העורקים, מאחורי הסרעפת. לפעמים נמצא הווריד האי-זוגי בקו האמצע של הגוף. בהתפתחות עובר האדם הווריד האי-זוגי מתפתח מהווריד הקרדינלי האחורי (posterior cardinal vein). אם הווריד הזה לא מגיע למקום הנכון, יש בריאה הימינית אונה רביעית, אונה "אי-זוגית". Sara Piciucchi, Domenico Barone, Stefano Sanna, Alessandra Dubini, The azygos vein pathway: an overview from anatomical variations to pathological changes, Insights into Imaging 5, 2014-10, עמ' 619–628 doi: 10.1007/s13244-014-0351-3 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מרכז החלל סאטיש דאוון

מרכז החלל סאטיש דאוון (בהינדי: सतीश धवन अंतरिक्ष केंद्,‏ Satish Dhawan Space Centre) הוא נמל חלל במדינת אנדרה פרדש שבהודו. בשנת 2002 שונה שמו של המתקן לשם הנוכחי לכבוד סאטיש דאוון, ראש תוכנית החלל ההודית בעבר. האי סריחאריקוטה נבחר להקמת מרכז שיגורים לחלל בשנת 1969. בשנת 1971 לראשונה שוגר טיל לטיסה תת-מסלולית. בשנת 1979 לראשונה בוצע שיגור חללית לחלל, אך עקב בעיה בשלב השני של משגר החללית לא הגיע למסלול המתוכנן. השיגור המוצלח הראשון בוצע ב-18 ביולי 1980. כן שיגור SLV3 היה פעיל עד לשנת 1994. בסך הכול בוצעו ממנו 8 שיגורים מהם 3 נכשלו. בשנת 1993 החלה הפעלת כן שיגור נוסף - First Launch Pad. הוא היה מיועד למשגר מדגם PSLV ובהמשך הותאם למשגרים אחרים. בשנת 2013 בכן שיגור זה שוגרה גשושית הודית למאדים Mars Orbiter Mission. הוא עובר שדרוג ועם סיומו יהיה מתאים ל-15 שיגורים שנתיים. נכון לשנת 2022 שוגרו מכן זה 44 שיגורים מהם 3 נכשלו. בשנת 2003 החל לפעול כן שיגור Second Launch Pad. מכן שיגור זה בשנת 2008 שוגרה גשושית הודית ראשונה לירח צ'אנדריאן 1. נכון לשנת 2022 שוגרו מכן זה 31 שיגורים מהם 5 נכשלו. בשנת 2012 החלו עבודות תכנון להקמת כן Third Launch Pad. הוא מיועד לשיגור חללית מאוישת הודית ראשונה בשנת 2024. שטח האתר הוא כ-175 קמ"ר. הוא ממוקם באי וקשור עם היבשת בכביש שאורכו 16 ק"מ. בנוסף לכני שיגור באתר ממוקמים מתקני הרכבה, מתקני אחסון דלק ומרכז בקרה. במרץ 2019 הסתיימה בניית גלריה לצופים שמאפשרת לכ-5,000 אנשים לצפות בשיגור. מדיה וקבצים בנושא מרכז החלל סאטיש דאוון בוויקישיתוף אתר האינטרנט הרשמי של מרכז החלל סאטיש דאוון פריסת המתקנים באתר
במעלה הזרם ובמורד הזרם

האם התכוונתם ל... במעלה הזרם ובמורד הזרם (DNA) במעלה הזרם ומורד הזרם (התמרה)
במעלה הזרם ובמורד הזרם (DNA)

בביולוגיה מולקולרית ובגנטיקה, במעלה הזרם ובמורד הזרם (Upstream and downstream) מתייחסים שניהם למיקומים יחסיים של קוד גנטי ב- DNA או ב- RNA . לכל גדיל של DNA או RNA יש קצה 5' וקצה 3', שנקרא כך על שם מיקום הפחמן על טבעת הדאוקסיריבוז (או ריבוז ). לפי המוסכמה, במעלה הזרם ומורד הזרם מתייחסים לכיוון 5' ל-3' בהתאמה שבו מתרחש שעתוק RNA. במעלה הזרם הוא לכיוון קצה 5' של מולקולת ה-RNA ומורד הוא לכיוון קצה 3'. כאשר בוחנים DNA דו-גדילי, במעלה הזרם הוא לכיוון קצה ה-5' של הגדיל המקודד עבור הגן המדובר ומורד הזרם הוא לכיוון קצה ה-3'. בשל האופי האנטי-מקבילי של ה-DNA, המשמעות היא שקצה 3' של גדיל התבנית נמצא במעלה הזרם של הגן וקצה 5' נמצא במורד הזרם. גנים מסוימים על אותה מולקולת DNA עשויים להיות משועתקים בכיוונים מנוגדים. משמעות הדבר היא שהאזורים במעלה הזרם ומורד הזרם של המולקולה עשויים להשתנות בהתאם לגן המשמש כתבנית. Harvey Lodish (2008). Molecular Cell Biology. W. H. Freeman. pp. 286–. ISBN 978-0-7167-7601-7.
מאט ראיין

האם התכוונתם ל... מאט ראיין (שחקן) (יליד 1981) – שם הבמה של השחקן הוולשי מת'יו דארן אוונס מאט ראיין (פוטבול) (יליד 1985) – שחקן פוטבול אמריקאי מאט ראיין (כדורסלן) (יליד 1997) – כדורסלן אמריקאי ראיין (פירושונים)
Karma

האם התכוונתם ל... Karma (שיר של אנג'לה פריסטרי) Karma (שיר של מרינה) Karma (שיר של טיילור סוויפט)